《赠黄荆卿太学》
明代·张萱

别来踪迹竟何如，暂向青山问索居。半日欲留千里驾，隔年空把数行书。

云迷积水冰犹壮，雨暗荒城柳尚疏。共说风尘俱老大，雄心何事未消除。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。